
Tilstede: Bente, Madelen, Mona, Martine, Helle, Anine

1. SAK 1: Referat fra styremøte 09.05.2016 – referat godkjent. Kommentar; Må huske sløyfer for KC til neste feltrittstevne (hvem skal få sløyfer? Alle fikk ved stevnet i mai jf. Beskjed fra T.D.).
2. SAK 2: Noe over 27 000 kr på konto. Har begynt med nytt regnskapsprogram (Visma E), veldig ryddig og godt program. Hjemmesiden er betalt, forsikring lagt til forfall. God økonomi. Har fått tildelt kr. 7356 fra EIR samt materialtilskudd på 1300 kr fra NRYF. 
3. Gjennomgikk mannskapslister. Sjekket klasser (starter). Fordelte dommere (uavklart OD). Premier, noen klasser er sponset – resten fikses av Helle/Marit (går også gjennom sløyfer).
4. Bente viste frem pikè trøyer med broderi fra Furubakken. Disse vil koste rett i underkant av 200 kr. Vi bør finne en farge for klubben – kan lage en avstemning på facebook (Madelen gjør dette) valg mellom fargene: Mørk/dyp rød, Lilla, svart, kongeblå. Viktig å støtte lokalbedrift. Tar bilder av produkter som legges ut etter hvert. 
5. Forespørsel fra «The real choir». Styret stiller seg positive til et samarbeid og ønsker å bidra med billettsalg og annonsering av konsert mot 20% inntjening. Vedtatt.
6. Grønt kort kurs vellykket.
7. Aktivitetsleder kurs; Hvordan man kan arrangere kurs – og med hvilket innhold for mindre erfarne ryttere/nybegynnere. Lærte ulike leker til/med hest til bruk for aktivitetsdager for barn. «Bli trygg med hest». Øvelsene kan benyttes i en rideskole. Ungdomsgruppa skal finne dato for lørdagsklubb (en lørdag pr. mnd? Rullere med kursholdere? Forslag fra Helle) fra høsten av. Ungdomsgruppa arbeider videre med dette. Marte, Madelen og Martine får tilsendt, materiell og diplomer fra kurset.
8. Gikk overskudd på KC, mye på grunn av godt kiosk salg (ikke endelig sum enda).
9. Nettmøte HP support, ref fra Anne Helene Haug: 
«Den 9 juni hadde Anine og Anne Helene nettmøte med Beate Grønstad i HP.
Dette var en oppfølging av klubbene, så det ikke skal være noen spørsmål rund bruken av HP.
Vi har ryddet litt opp i tilganger. Anine og Elisabeth blir nå registert som Klubb Admin og Sekretariats bruker. Lisbeth blir også stående som Sekretariats bruker.

* Klubbstevner kan nå legges inn i HP, og brukes med online påmelding.
* Vi kan få resultat lister på alle medlemmer i klubben, dette koster 450,-
* Det er også nå tilgang på årsrapporter, disse er gratis og kommer som en excel fil.
* HP kan videre gi stevnehjelp. Prisen på dette varierer fra 1200 - 2000 alt ettersom hvor mye av oppgaven de skal ta på seg.
* Klubben har som bruker av HP to gratis online kurs. Styret bør snarest se på terminlista på HP og bestemme hva som er mest aktuelt.  Det ligger også gode brukerveiledinger på nettet for hjelp med f.eks å lage propper.

Det var et veldig bra initiativ fra HP å ta dette nettmøtet. God service!

Anne Helene»

